Međunarodna agencija za atomsku energiju

**Međunarodna agencija za atomsku energiju** (eng. International Atomic Energy Agency - IAEA) je međunarodna organizacija i specijalizirana agencija Ujedinjenih nacija čija je svrha razvoj nuklearne energije u miroljubive svrhe kao i ograničenje upotrebe nuklearne energije u vojne svrhe pa i u izradu nuklearnog naoružanja. Agencija je osnovana kao samostalna organizacija 29. jula 1957. godine sa sjedištem u Beču. Iako je osnovana nezavisno od Ujedinjenih nacija na osnovu međunarodnog ugovora, IAEA statuta,  agencija o svom radu izvještava i Generalnu skupštinu i Vijeće sigurnosti Ujedinjenih nacija. IAEA ima dva regionalna ureda koji se nalaze u Torontu, u Kanadi i u japanskom Tokiju te tri laboratorije u: Beču i Seibersdorfu u Austriji i u Monaku.

Agencija je 2005. godine zajedno je sa svojim generalnim direktorom Mohamedom El-Baradeijem dobila Nobelovu nagradu za mir.
Službeni jezici organizacije su: engleski, francuski, arapski, kineski, ruski i španski.

## Članstvo
thumb|280px|
Agencija trenutno ima 177 država članica. Većina članica UN-a su članice i ove agencije. Kape Verdeu, Tongi i Brunejima, kao nečlanicama, biće odobreno članstvo i postat će članice čim ostvare neophodne zakonske instrumente. 
Dvije države su se povukle iz članstva a to su: Sjeverna Koreja (članica u periodu 1974-1994) i Kambodža koja je povukla svoje članstvo 2003. godine i ponovo se pridružila 2009. godine.

## Misija
Misija Međunarodne agencije za atomsku energiju se obično opisuje posredstvom tri pravca djelovanja: 
* **Korištenje u mirnodopske svrhe**: Promovisanje upotrebe nuklearne energije od strane država članica u mirnodopske svrhe, 
* **Zaštitne mjere**: Implementacija zaštitnih mjera kako bi se osiguralo da se nuklearna energija ne koristi u vojne svrhe, i 
* **Nuklearna sigurnost**: Promocija visokih standarde za nuklearnu sigurnost
mini|Bečki međunarodni centar, lokacija sjedišta IAEA|lijevo|183x183piksel
mini|Odnosi međunarodne politike u radiološkoj zaštiti|196x196piksel
IAEA klasificira sigurnost kao jedan od svoja tri najveća prioriteta. Troši 8,9 posto od svojih 352 miliona eura (469 miliona dolara) redovnog budžeta u 2011. za obezbjeđenje postrojenja od nesreća. Njegovi resursi se koriste za druga dva prioriteta: tehnička saradnja i sprječavanje širenja nuklearnog oružja.

Počevši od 1986. godine, kao odgovor na eksploziju nuklearnog reaktora i katastrofu u blizini Černobilja u Ukrajini, IAEA je povećala svoje napore na polju nuklearne sigurnosti. Isto se dogodilo nakon katastrofe u Fukušimi 2011. godine u Fukušimi u Japanu.
mini|Laboratorijski tehničar u IAEA-inoj jedinici za uzgoj biljaka u Seibersdorfu provjerava bočicu koja sadrži mladu biljku banane|197x197piksel
mini|"UNO City" je drugo ime za bečki poslovni kompleks u kojem se nalazi sjedište IAEA|lijevo|266x266piksel
[mini| Stručnjaci IAEA-e u [Nuklearna elektrana Fukushima Daiichi|nuklearnoj elektrani 4 Fukushima Daiichi|217x217piksel]]

## Također pogledajte 
* CERN

## Reference
## Vanjski linkovi
*Službena stranica agencije

Kategorija:Međunarodne organizacije
Kategorija:Organizacije osnovane 1957.
Kategorija:Specijalizirane agencije Ujedinjenih nacija
Kategorija:1957. u međunarodnim odnosima